ऊर्जा संरक्षण पर दिया जोर
Updated Thu, 01 Nov 2012 12:00 PM IST
सिद्धार्थनगर। राष्ट्रीय बाल विज्ञान कांग्रेस की अगुवाई में 20 वां वार्षिक जिला स्तरीय आयोजन सिद्धार्थ शिक्षा निकेतन इंटर कालेज तेतरी बाजार में हुआ। कार्यक्रम में मुख्य अतिथि के रूप में उप्र प्रधानाचार्य परिषद के अध्यक्ष भानुप्रताप मिश्रा रहे। उन्होंने मां सरस्वती के चित्र के समक्ष दीप प्रज्वलित कर कार्यक्रम की शुरूआत की।
कार्यक्रम को संबोधित करते हुए मुख्य अतिथि ने ऊर्जा संरक्षण पर जोर दिया। उन्होंने कहा कि लोगों को चाहिए कि ऊर्जा के संरक्षण पर विशेष ध्यान दें। कार्यक्रम में कुल 42 विद्यालयों ने 56 प्रोजेक्ट प्रस्तुत किया, जिसमें आकाशदीप मौर्य के प्रोजेक्ट को प्रथम स्थान मिला। इसी प्रकार शिवानंद सहानी को द्वितीय तथा अनुराग पांडेय को तृतीय स्थान मिला। कार्यक्रम में अन्य प्रोजेक्ट भी सराहे गए तथा छात्र छात्राओं को पुरस्कृत भी किया गया। कार्यक्रम की अध्यक्षता रामकृपाल तिवारी ने की। इस अवसर पर हृदयनारायण पांडेय, विक्रम यादव, डीआर त्रिपाठी, घनश्याम उपाध्याय सहित अन्य लोग मौजूद थे।
Write a Comment | View Comments